

## PLANINSKO DRUŠTVO BREŽICE

# vas vabi na zimski pohod na

#  LISCO (948 m)Izlet bosta vodili vodnici PZS Mojca Šterk in Mija Novak

**Odhod bo v soboto, 26. januarja 2019, ob 7. uri iz Železniške postaje v Brežicah.**

**Zahtevnost poti: lahka, morda snežna pot**

**Dolžina hoje: približno 5 ur**

**Višinska razlika: 750 m**

**Potrebna oprema: planinska obutev in obleka za zimske razmere, rezervno perilo, kapa, rokavice, pohodne palice**

**Prehrana: iz nahrbtnika ali v planinskem domu na vrhu Lisce**

**Prevoz: z vlakom, cena 3,5€ otroci, 6,9€ odrasli**

**Prijave : do četrtka, 24. januarja 2019.**

 **Prijave zbira Mojca Šterk na** **mojca.sterk1@gmail.com** **ali telefon 031 594-315 in Mija Novak na telefon 040 655-903.**

**Lisca** je razgleden vrh, ki se nahaja severno od Sevnice. Z vrha na katerem stoji meteorološka radarska postaja je lep razgled na Posavsko-Zasavsko hribovje, del Dolenjske, kjer se lepo vidijo Gorjanci, lep je tudi pogled na daljno Notranjsko, kjer nad prostranimi gozdovi izstopa Snežnik. Ob lepem vremenu pa se vidijo Julijci, Kamniško Savinjske Alpe, del Karavank. Le nekaj korakov pod vrhom Lisce pa se nahajate dve koči: Jurčkova in Tončkova koča, ki je znana po pestri kulinarični ponudbi (npr. 24 vrst palačink).

Izhodišče poti bo Breg (191m) Pot nas bo vodila proti vasici Razbor, od tam pa po mestoma strmi poti, ki nas čez čas pripelje do cerkve Svetega Jošta. Nadaljujemo po označeni poti, ki nas kmalu pripelje na vršno pobočje Lisce.

**OPOZORILO: S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan upoštevati navodila in odločitve vodnika !**

**Želimo vam varno in srečno hojo in lep planinski dan.** **Srečno!**

**,**